Susan Boyle

Mae Susan Boyle (ganed 1 Ebrill 1961)[http://www.halloran.com/Susan_Boyle_Astrology_Horoscope.htm New Register House yng Nghaeredin. Adalwyd 25-04-2009 yn gantores o'r Alban a ddaeth i sylw'r cyhoedd ar yr 11eg o Ebrill pan ymddangosodd fel cystadleuydd yn y drydedd gyfres o'r rhaglen deledu Britain's Got Talent. Derbyniodd lawer o sylw gan y Wasg pan ganodd "I Dreamed a Dream" o'r sioe gerdd "Les Misérables" yn rownd gyntaf y gystadleuaeth.

Cyn iddi ganu, edrychai'r beirniaid a'r gynulleidfa yn amheus arni oherwydd ei phryd a'i gwedd. Fodd bynnag, ystyriwyd ei pherfformiad lleisiol mor llwyddiannus nes iddi gael ei hystyried fel "Y Wraig a Gaeodd Pen Simon Cowell.""The Woman Who Shut Up Simon Cowell". ABC News. 2009-04-14. Adalwyd ar 2009-04-19 Recordiwyd y clyweliad ym mis Ionawr 2009, yn Awditoriwm Clyde yn Glasgow, yr Alban.

Yn sgîl y cyferbyniad rhwng argraff gyntaf y gynulleidfa ohoni a'i llais, derbyniodd sylw yn fyd-eang. Ymddangosodd erthyglau amdani mewn papurau newydd ledled y byd, tra bod y nifer o bobl a wyliodd fideos o'i chlyweliad ar y wê wedi gosod record newydd."Scottish Singer's Audition Video Sets Online Record" The Washington Post. 19 Ebrill 2009. Adalwyd ar 2009-04-19. Erbyn yr 20fed o Ebrill, 9 diwrnod yn unig ar ôl ei hymddangosiad cyntaf ar y teledu, roedd fideos firol, cyfweliadau â Boyle a'i fersiwn 1999 o "Cry Me a River" wedi cael eu gwylio dros 100 miliwn o weithiau ar y wê.Susan Boyle breaks past 100 million online views  Reuters. 20 Ebrill 2009. Adalwyd ar 25-04-2009 Dywedir fod Simon Cowell yn creu cytundeb iddi gyda'i label recordio Syco Music, is-gwmni Sony Music.‘Never been kissed’ singer, 47, wows Cowell  MSNBC. Adalwyd ar 25-04-2009

 Dolenni Allanol 
 Clyweliad Susan Boyle ar Britain's Got Talent  ar itv.com

 Cyfeiriadau 

Categori:Genedigaethau 1961
Categori:Cantorion o'r Alban
Categori:Catholigion o'r Alban
Categori:Merched yr 20fed ganrif
Categori:Merched yr 21ain ganrif